ai4bharat/Pralekha huggingface dataset:
उपराष्ट्रपती कार्यालय
चांद्रयान-3 च्या यशस्वी लँडिंगबद्दल उपराष्ट्रपतींनी इस्रोचे केले अभिनंदन
ही उल्लेखनीय कामगिरी म्हणजे अंतराळ संशोधनातील एक मोठी झेप -उपराष्ट्रपती
“हा ऐतिहासिक पराक्रम भारताच्या उदयाचे संकेत ”- उपराष्ट्रपती
नवी दिल्ली, 23 ऑगस्ट 2023
चंद्राच्या दक्षिण ध्रुवावर चांद्रयान -3 चे यशस्वी लँडिंग केल्याबद्दल उपराष्ट्रपती जगदीप धनखड यांनी इस्रोचे आणि सर्व भारतीयांचे हार्दिक अभिनंदन केले आहे.
चांद्रयान-3 च्या यशस्वी लँडिंगमुळे, भारत चंद्राच्या पृष्ठभागावर सॉफ्ट लँडिंग करणारा चौथा देश बनला आहे आणि चंद्राच्या दक्षिण ध्रुवावर हा प्रयत्न साध्य करणारा पहिला देश बनला आहे.भविष्यातील लँडिंग मोहिमेसाठी आणि ग्रहांच्या शोधातील इतर तांत्रिक प्रगतीसाठी अग्रणी म्हणून म्हणून काम करण्यासाठी हे यश महत्वाचे आहे.
उपराष्ट्रपतींनी X पोस्ट्सच्या मालिकेत, "भारतासाठी एक ऐतिहासिक क्षण आणि अंतराळ संशोधनातील एक मोठी झेप" असे या उल्लेखनीय पराक्रमाचे वर्णन केले आणि हा आपल्या वैज्ञानिक सामर्थ्याची आणि अटूट दृढनिश्चयाची साक्ष असल्याचे म्हटले आहे.अंतराळ तंत्रज्ञानाच्या प्रगतीसाठीच्या आपल्या देशाच्या वचनबद्धतेमुळे आपल्याला जागतिक नेता बनण्यास प्रवृत्त केले आहे,” यावर त्यांनी जोर दिला.
देशाच्या दूरदर्शी नेतृत्वाने आपल्या वैज्ञानिक समुदायाला दिलेल्या भक्कम पाठिंब्याबद्दल प्रशंसा करताना, धनखड म्हणाले की हा ऐतिहासिक पराक्रम भारताच्या उदयाचे संकेत आहेत!
चांद्रयान-3 चा मंजूर खर्च रु. 250 कोटी आहे. .भारताच्या पूर्वीच्या चांद्रयान-2 प्रयत्नाने देखील 98% यश मिळविले, अभियानाची बहुतेक उद्दिष्टे पूर्ण केली, तरीही लँडर मॉड्यूलच्या शेवटच्या टप्प्यातील कामगिरीमध्ये काही अनपेक्षित बदलांमुळे चांद्रयान-2 ला चांद्रभूमीला स्पर्श करतेवेळी अधिक वेग आला.मागील अनुभवाच्या आधारे, इस्रोने चांद्रयान-3 मधील सर्व प्रकारच्या अत्यावश्यक परिस्थितींसाठी नियोजन केले ज्यामुळे दक्षिण ध्रुवावर परिपूर्ण रितीने चांद्रयान स्पर्श करू शकले.
विक्रमच्या सॉफ्ट लँडिंगने "21 वे शतक भारताचे आहे" हे सिद्ध केले आहे,असे धनखड यांनी सांगितले.
S.Kakade/S.Chavan/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36
संरक्षण मंत्रालय
संजीव किशोर यांनी नवीन महासंचालक - आयुध निर्माण म्हणून पदभार स्वीकारला
नवी दिल्ली, 4 ऑक्टोबर 2022
भारतीय आयुध निर्माण सेवेचे – IOFS चे 1985 च्या तुकडीचे अधिकारी संजीव किशोर यांनी 01 ऑक्टोबर 2022 पासून एम. के. ग्रॅग यांच्या सेवानिवृत्तीनंतर महासंचालक आयुध निर्माण - C&S म्हणून पदभार स्वीकारला आहे. महासंचालक - C&S पदाचा पदभार स्वीकारण्यापूर्वी संजीव किशोर, कोलकाता येथे आयुध संचालनालय  येथे अतिरिक्त महासंचालक म्हणून कार्यरत होते.
भारत सरकारने 2021 साली संरक्षण क्षेत्रात स्थापन केलेल्या सात नवीन सार्वजनिक उपक्रमांपैकी एक असणाऱ्या आर्मर्ड व्हेइकल्स निगम लिमिटेड - AVNL च्या पहिल्या मुख्य व्यवस्थापकीय संचालक पदाबरोबरच इतर अनेक वरिष्ठ पदांवर कार्य करण्याचा अनुभव संजीव किशोर यांना आहे. आयुध निर्माण कारखाना मंडळाचे व्यावसायिक व्यवस्थापन असणाऱ्या सात सरकारी विभागांचे कॉर्पोरेट कंपन्यात रुपांतर करण्याच्या कामात त्यांनी महत्वाचे योगदान दिले आहे. त्यांच्या नेतृत्वाखाली AVNL ने सुरूवातीच्या सहा महिन्यामध्ये नफा नोंदवला.
मुख्य व्यवस्थापकीय संचालक या पदावर नियुक्ती होण्यापूर्वी तामिळनाडू मधील अवडी येथील अवजड वाहने कारखान्याचे वरिष्ठ महाव्यवस्थापक आणि डेहराडून येथील ऑप्टो इलेक्ट्रॉनिक्स फॅक्टरीचे महाव्यवस्थापक म्हणून संजीव किशोर यांची नियुक्ती झाली होती.
त्यांनी अनेक पदांवर कार्य केले असून त्यांना वैविध्यपूर्ण तंत्रज्ञानाशी संबंधित क्षेत्रात काम करण्याचा अनुभव आहे. संरक्षण उत्पादन वाढविण्याच्या क्षेत्रात उल्लेखनीय कार्य केल्याबद्दल त्यांना संतू सहाने मेमोरियल शिल्ड आणि आयुध भूषण पुरस्काराने सन्मानित करण्यात आले आहे.M.Pange/B.Sontakke/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 177
पंतप्रधान कार्यालय
पंतप्रधानांच्या 24 एप्रिल रोजीच्या ‘मन की बात’वर आधारित नमो ॲप वरच्या दोन प्रश्नमंजुषा स्पर्धांमध्ये सहभागी होण्याचे पंतप्रधानांचे जनतेला आवाहन
नवी दिल्ली, 25 एप्रिल 2022
पंतप्रधानांच्या 24 एप्रिल रोजीच्या ‘मन की बात’कार्यक्रमावर आधारित नमो ॲपवरच्या दोन प्रश्नमंजुषा स्पर्धांमध्ये भाग घेण्याचे आवाहन पंतप्रधान नरेंद्र मोदी यांनी जनतेला केले आहे. पंतप्रधानांनी यावेळी या प्रश्नमंजुषा स्पर्धेच्या लिंक्स देखील दिल्या आहेत.
पंतप्रधानांनी या संदर्भात ट्वीट केले आहे:
“यावेळी, कालच्या #MannKiBaat कार्यक्रमावर आधारित एक नव्हे तर दोन प्रश्नमंजुषा स्पर्धा नमो ॲपवर घेतल्या जात आहेत.
त्यापैकी एक संपूर्ण कार्यक्रमाविषयी आहे तर दुसरी भारतातील विविध संग्रहालयांविषयी आहे. दोन्हीमध्ये नक्की सहभागी व्हा.
narendramodi.in/museumquiz
narendramodi.in/mkbquiz
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
प्रकाश जावडेकर आणि हरदीप सिंग पुरी यांनी ‘शीखांशी पंतप्रधान मोदी आणि त्यांच्या सरकारचे विशेष संबंध’ या पुस्तकाचे केले प्रकाशन
नवी दिल्ली, 30 नोव्हेंबर 2020
केंद्रीय माहिती आणि प्रसारण मंत्री प्रकाश जावडेकर आणि केंद्रीय नागरी विमान वाहतूक आणि गृहनिर्माण व शहरी कामकाज मंत्री हरदीपसिंग पुरी यांनी आज ‘शीखांशी पंतप्रधान मोदी आणि त्यांच्या सरकारचे विशेष संबंध’ या पुस्तकाचे प्रकाशन केले. हिंदी, पंजाबी आणि इंग्रजी अशा तीन भाषांमध्ये हे पुस्तक प्रकाशित करण्यात आले.
हे पुस्तक प्रकाशित केल्याबद्दल हरदीप पुरी यांनी जावडेकर आणि माहिती व प्रसारण मंत्रालयाचे अभिनंदन केले. श्री गुरु नानक देव जी यांची 550 वी जयंती साजरी करण्यासाठी वर्षभरापूर्वी घेण्यात आलेल्या विविध निर्णयांचा पुरी यांनी उल्लेख केला ज्यात आज प्रकाशित करण्यात आलेल्या पुस्तकाचाही समावेश होता.
या निर्णयाबाबत बोलताना ते म्हणाले की, ब्रिटन आणि कॅनडामधील विद्यापीठात गुरु नानक देव जी यांच्या शिकवणीवर आधारित अध्यासन केंद्र स्थापन करण्याचा निर्णय घेण्यात आला होता आणि कॅनडामध्ये ते स्थापित करण्यासाठी चर्चा सुरू आहे. जे काही निर्णय घेतले गेले आहेत, ते विक्रमी वेळेत अंमलात आणले गेले आहेत असेही त्यांनी नमूद केले. अगदी छोटय़ा छोट्या व्यवस्थांकडे पंतप्रधान वैयक्तिकरित्या लक्ष देतात आणि कर्तारपूर कॉरिडॉरसाठी पहिला जत्था रवाना करताना पंतप्रधान स्वतः उपस्थित होते असे सांगत त्यांनी याचे श्रेय पंतप्रधानांना दिले.
अन्य महत्त्वाच्या निर्णयामध्ये , लंगरांवर कर न आकारणे , श्री हरमंदिर साहिबला एफसीआरए नोंदणी, जागतिक संगत सहभागाला परवानगी, शीख समुदायाच्या मागणीनुसार ‘ब्लॅकलिस्ट’ मध्ये सुधारणा आदींचा त्यांनी उल्लेख केला.
शाश्वत विकास आणि महिला सक्षमीकरणाबाबत नानक देव जी यांच्या शिकवणप्रति केंद्र सरकारच्या वचनबद्धतेचा त्यांनी पुनरुच्चार केला. ते म्हणाले की, गुरु महाराजांच्या शिकवणीचा समावेश सरकारच्या कार्यक्रम पत्रिकेत करण्यात आला आहे.
यावेळी माहिती आणि प्रसारण मंत्रालयाचे सचिव अमित खरे उपस्थित होते. माहिती आणि प्रसारण मंत्रालयाअंतर्गत बीओसी ने या पुस्तकाची निर्मिती केली असून श्री गुरु नानक देव जी यांच्या जयंतीनिमित्त आज ते प्रकाशित करण्यात आले.
हे पुस्तक पुढील लिंकवर पाहता येईल : https://static.pib.gov.in/WriteReadData/userfiles/English.pdfM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
जुनागढ जिल्ह्यात विविध प्रकल्पांचे पंतप्रधानांच्या हस्ते उद्घाटन
नवी दिल्ली, 23 ऑगस्ट 2018
पंतप्रधान नरेंद्र मोदी यांनी आज जुनागढ जिल्ह्यात विविध प्रकल्पांचे उद्घाटन केले. सरकारी रुग्णालय, दुग्ध प्रक्रिया सयंत्र आणि जुनागढ कृषी विद्यापीठामधल्या काही इमारतींचा यात समावेश होता.
आज 500 कोटी रुपयांच्या नऊ उपक्रमांचे आज लोकार्पण अथवा भूमीपुजन करण्यात आले असे पंतप्रधानांनी यावेळी जाहीर सभेत बोलताना सांगितले. भारताच्या विकासाच्या प्रवासात नवी ऊर्जा आणि चैतन्य सळसळत असल्याचे पंतप्रधान म्हणाले.
गुजरातच्या प्रत्येक भागात पुरेसे पाणी पोहोचण्याबाबत खातरजमा करण्यासाठी सातत्याने प्रयत्न सुरू आहेत. जलसंवर्धनासाठीही आपले सरकार प्रयत्नशील असल्याचे त्यांनी सांगितले.
गुजरातमध्ये वैद्यकीय महाविद्यालये आणि रुग्णालये उभारण्यात येत आहेत. ही महाविद्यालये आणि रुग्णालये केवळ रुग्णांसाठीच उपयुक्त आहेत असे नव्हे तर वैद्यकशास्त्राचा अभ्यास करणाऱ्यांसाठीही उपयुक्त आहेत. जनऔषधी योजनेअंतर्गत जन औषधी केंद्र उघडण्यात येत असून औषधांच्या किंमती कमी होत आहेत. गरीब आणि मध्यम वर्गाला माफक दरात औषधे उपलब्ध होणे महत्त्वाचे असल्याचे त्यांनी नमूद केले.
स्वच्छतेवर सरकार भर देत असून त्याबदृदल जगभरातून प्रशंसा होत आहे. स्वच्छतेवर भर हा महत्त्वाचा आहे कारण स्वच्छ भारतामुळे जनता रोगापासून दूर राहील याकडे त्यांनी लक्ष वेधले.
आरोग्य क्षेत्राला उत्तम डॉक्टर आणि वैद्यक क्षेत्राशी निगडीत कर्मचाऱ्यांची गरज आहे. त्याचबरोबर आपल्याला वैद्यकीय उपकरणे भारतात निर्माण करायची आहेत असे सांगून या क्षेत्राने अद्ययावत जागतिक तंत्रज्ञानाशी ताळमेळ राखावा असे त्यांनी सांगितले.
प्रधानमंत्री जन आरोग्य योजना-आयुष्मान भारतमुळे देशाच्या आरोग्य क्षेत्रात परिवर्तन घडेल आणि गरीबांना, माफक दरात उच्च दर्जाच्या आरोग्य सुविधांची खातरजमा होईल असा विश्वास पंतप्रधानांनी व्यक्त केला.
N.Sapre/N.Chitale/P.Kor
(Visitor Counter : 90
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 189.63 कोटी मात्रांचा टप्पा केला पार
12 ते 14 वयोगटातील 2.97 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 19,719
गेल्या 24 तासात 3,275 नव्या कोरोना रुग्णांची नोंद.
रुग्ण बरे होण्याचा दर सध्या 98.74%,
सध्याचा साप्ताहिक पॉझिटिव्हिटी दर 0.78%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 189.63  कोटींचा टप्पा पार केला आहे. एकूण 2,34,93,473 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.97  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10405451
|
|
2nd Dose
|
|
10020295
|
|
Precaution Dose
|
|
4866147
|
|
FLWs
|
|
1st Dose
|
|
18416275
|
|
2nd Dose
|
|
17546101
|
|
Precaution Dose
|
|
7773368
|
|
Age Group 12-14 years
|
|
1st Dose
|
|
29707359
|
|
2nd Dose
|
|
8390978
|
|
Age Group 15-18 years
|
|
1st Dose
|
|
58590473
|
|
2nd Dose
|
|
42769308
|
|
Age Group 18-44 years
|
|
1st Dose
|
|
555915849
|
|
2nd Dose
|
|
480005191
|
|
Precaution Dose
|
|
219994
|
|
Age Group 45-59 years
|
|
1st Dose
|
|
202963032
|
|
2nd Dose
|
|
188420856
|
|
Precaution Dose
|
|
684592
|
|
Over 60 years
|
|
1st Dose
|
|
126896909
|
|
2nd Dose
|
|
117401725
|
|
Precaution Dose
|
|
15336459
|
|
Precaution Dose
|
|
2,88,80,560
|
|
Total
|
|
1,89,63,30,362
भारतातील कोविड सक्रीय रुग्णसंख्या सध्या 19,719 इतकी आहे, ती देशाच्या आतापर्यंतच्या एकूण रुग्णसंख्येच्या तुलनेत 0.05% इतकी आहे.
परिणामी, भारतात रुग्ण बरे होण्याचा दर 98.74% झाला आहे.
गेल्या 24 तासांत 3,010 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,47,699 झाली आहे.
गेल्या 24 तासात 3,275 नव्या कोरोना रुग्णांची नोंद झाली.
गेल्या 24 तासात एकूण 4,23,430 चाचण्या करण्यात आल्या. भारताने आतापर्यंत एकूण 83.93  कोटींहून अधिक चाचण्या केल्या आहेत.
साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.78% तर दैनंदिन पॉझिटिव्हिटी दर 0.77% आहे.
वाणिज्य आणि उदयोग मंत्रालय
केंद्रीय मंत्री पीयूष गोयल यांच्या अध्यक्षतेखाली राष्ट्रीय स्टार्ट अप सल्लागार परिषदेची पहिली बैठक
केंद्रीय वाणिज्य आणि उद्योग, रेल्वे, ग्राहक संरक्षण आणि अन्न आणि सार्वजनिक वितरण मंत्री पीयूष गोयल यांच्या अध्यक्षतेखाली राष्ट्रीय स्टार्ट अप सल्लागार परिषदेची  पहिली बैठक आज झाली. शाश्वत आर्थिक विकास आणि मोठ्या प्रमाणात रोजगार संधी निर्मितीसाठी देशात बळकट परिसंस्था उभारण्यासाठी आणि नवोन्मेष आणि स्टार्ट अप्सची जोपासना करण्यासाठी आवश्यक उपायांबाबत सरकारला सल्ला देण्यासाठी औद्योगिक आणि अंतर्गत व्यापार प्रोत्साहन विभागाने राष्ट्रीय स्टार्ट अप सल्लागार परिषदेची स्थापना केली आहे.
राष्ट्रीय स्टार्ट अप सल्लागार परिषद भारतातल्या अनेक उदयोन्मुख स्टार्ट अप उद्योजकांना मार्गदर्शक दीप म्हणून काम करेल असे गोयल यांनी उद्घाटनपर संबोधनात सांगितले. आपल्या देशाच्या इतिहासात प्रथमच खासगी आणि सरकारी क्षेत्रातून उच्च अधिकारप्राप्त चमू एकत्र आला आहे त्यामुळे आपण आपले धोरणात्मक निर्णय स्वतः घ्यावे. विविध समस्यांवर कल्पक तोडगा शोधल्याबद्दल सर्व क्षेत्रातल्या स्टार्ट अपच्या कार्याची प्रशंसा करत भारत हे नवोन्मेष आणि चौकटीबाहेर विचार करणारे अभिनव विचारांचे केंद्र असल्याचे ते म्हणाले. गेल्या पाच वर्षात स्टार्ट अप चळवळीने उद्योजकतेच्या भावनेला खतपाणी घातले आहे. स्टार्ट अप इंडिया हा आपल्या पंतप्रधानांचा दृष्टीकोन साकारण्यासाठी राष्ट्रीय स्तरापासून ते गट पातळीपर्यंत सर्व संबंधितांचे अभूतपूर्व प्रयत्न आपण पाहत असल्याचे गोयल यांनी सांगितले. स्टार्ट अप हे आत्मनिर्भर भारताचे नवे चॅम्पियन असून जगातली सर्वात मोठी आणि सर्वात कल्पक स्टार्ट अप परिसंस्था होण्याची क्षमता भारताकडे आहे. भारतीय स्टार्ट अप परिसंस्थेची प्रगती होत राहावी यासाठी सरकार नेहमीच सहाय्यकारी भागीदार म्हणून काम करत आहे आणि काम करत राहील असे आश्वासन त्यांनी दिले. स्टार्ट अप इंडिया हे राष्ट्रीय भागीदारी आणि राष्ट्रीय जाणीवेचे प्रतिक करण्याचे आवाहन त्यांनी केले. विद्यार्थ्यांच्या कल्पकतेला चालना देण्यासाठी शालेय स्तरापासूनच त्यांच्यामध्ये उद्योजकतेची भावना रुजवण्याच्या गरजेवर त्यांनी भर दिला.
संरक्षण मंत्रालय
पुण्याच्या पीसीडीए  कार्यालय परिसरात T-55 टॅंक या युद्धस्मारकाची स्थापना
पुणे, 22 ऑक्टोबर 2020
पुण्याच्या प्रधान नियंत्रक संरक्षण लेखा कार्यालयाच्या पीसीडीए  परिसरात 22 ऑक्टोबर 2020 रोजी ‘टी-55 टॅंक या युद्धस्मारकाची स्थापना करण्यात आली.
लष्करी युद्ध स्मारक- ‘टी-55 टॅंक चे, दिल्लीहून IDAS प्रधान नियंत्रक संरक्षण लेखा कार्यालय, संजीव मित्तल यांच्या हस्ते, आभासी स्वरूपात उद्घाटन करण्यात आले. यावेळी, डॉ निरुपमा काजला, IDAS, PCDA, मयंक शर्मा IDAS, PCDA , मिहीर कुमार , IDAS,संचालक NADFM & CDA आणि इतर अधिकारी उपस्थित होते.
केंद्रीय संरक्षण मंत्रालयाच्या  अखत्यारीतील संरक्षण लेखा विभाग या संस्थेचे PCDA  म्हणजेच प्रधान नियंत्रक संरक्षण लेखा कार्यालय ही पथदर्शी संघटना आहे. या संघटनेकडे भारतीय लष्करातील 53,000 पेक्षा अधिक अधिकारी आणि कर्मचाऱ्यांचे वेतन आणि भत्ते देणे तसेच, पूर्व लेखा परीक्षण ही सर्व जबाबदारी असते.
यावेळी बोलतांना संरक्षण लेखा विभागाचे नियंत्रक आणि महालेखापरीक्षक संजीव मित्तल म्हणाले, की PCDA  च्या कार्यालय परिसरात ‘टी-55 टॅंक या युद्धस्मारकाची स्थापना होणे, हे लष्कर आणि संरक्षण लेखा विभागातील एकात्मीकृत भावनेचे प्रतीक आहे. लष्कराने दिलेल्या जबाबदाऱ्या पार पाडतांना संरक्षण लेखा विभाग दाखवत असलेली कार्यक्षमता आणि व्यावसायिक भावनेचे त्यांनी कौतुक केले.
यावेळी डॉ निरुपमा काजला यांनी लष्करी अधिकाऱ्यांचे आभार मानले आणि लष्करी अधिकाऱ्यांना दर्जेदार सेवा देण्यासाठी PCDA कार्यालय सदैव तत्पर आणि कटिबद्ध असेल, अशी ग्वाही दिली. PCDA च्या कार्यालयात, टी-55 टॅंक या युद्धस्मारकाची स्थापना होणे हे ही आमच्यासाठी अत्यंत अभिमानाची बाब आहे. हे स्मारक आम्हाला सदैव प्रेरणा देत राहील आणि आपले कर्तव्य पार पाडण्यासाठी प्रोत्साहित करेल, अशी भावना त्यांनी व्यक्त केली. कोविडकाळात देशभर टाळेबंदी असतांनाही, देशभरातील सर्व लष्करी अधिकाऱ्यांचे वेतन आणि भत्ते आणि निवृत्ती थकीत मानधन वेळेत देण्यात आले, याचा विशेष उल्लेख त्यांनी यावेळी केला.M.Chopade/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 110
आर्थिक व्यवहार विषयक मंत्रिमंडळ समिती
भू विज्ञान मंत्रालयाच्या " ओशन सर्व्हिसेस, टेकनॉलॉजी, ऑबजर्वेशन्स , रिसोर्सेस मॉडेलिंग आणि सायन्स ” या एकछत्री योजनेला मंत्रिमंडळाची मंजुरी
(नवी दिल्ली, 29 ऑगस्ट 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने "ओशन सर्व्हिसेस, टेकनॉलॉजी, ऑबजर्वेशन्स , रिसोर्सेस मॉडेलिंग आणि सायन्स ” या एकछत्री योजनेला मंजुरी दिली आहे. ही योजना 2017-18 ते 2019-20 या कालावधीत राबवण्यात येणार असून त्यासाठी 1623 कोटी रुपये खर्च येणार आहे. सेवा, तंत्रज्ञान, संसाधने, निरीक्षण आणि विज्ञान यासारख्या सागरी विकास उपक्रमांच्या १६ उप-प्रकल्पांचा या योजनेत समावेश आहे.
प्रभाव :
O-SMART अंतर्गत दिल्या जाणाऱ्या सेवांमुळे मत्स्योद्योग, किनाऱ्यावरील उद्योग, किनारी राज्ये, संरक्षण, नौवहन, बंदरे यासारख्या किनारी आणि महासागर क्षेत्रातील अनेक समुदायांना लाभ होईल. सध्या पाच लाख मच्छीमार समुदायांना मोबाईलद्वारे ही माहिती मिळते ज्यात मत्स्योद्योग व्यवसायातील संधी आणि किनारपट्टी भागातील स्थानिक हवामान यांचा समावेश असतो. यामुळे मच्छीमारांचा मासे शोधण्याचा वेळ वाचेल आणि इंधनाच्या खर्चातही बचत होईल.
O-SMARTच्या अंमलबजावणीमुळे शाश्वत विकास उद्दिष्ट-१४ संबंधित समस्या सोडवण्यात मदत मिळेल, ज्याचा उद्देश महासागर, सागरी संपत्ती यांचा वापर काळजीपूर्वक करणे हा आहे. नील अर्थव्यवस्थेच्या विविध बाबींच्या अंमलबजावणीसाठी आवश्यक वैज्ञानिक आणि तंत्रज्ञान विषयक पार्श्वभूमी या योजनेमुळे मिळेल.
O-SMART योजनेअंतर्गत स्थापन करण्यात येणाऱ्या अत्याधुनिक पूर्वसूचना प्रणालीमुळे त्सुनामी, वादळ यांसारख्या सागरी आपत्तींचा सामना प्रभावीपणे करायला मदत होईल.
या योजनेअंतर्गत विकसित करण्यात येणाऱ्या तंत्रज्ञानामुळे भारतातील सागरी क्षेत्रातून सजीव आणि निर्जीव अशा दोन्ही संसाधनांचा उचित वापर करण्यात मदत मिळेल.
तपशील.-
देशहित आणि आंतरराष्ट्रीय कटिबद्धता लक्षात घेऊन सागरी क्षेत्रातील योजनांच्या अंमलबजावणीचे महत्व ओळखून ओ -स्मार्ट योजनेचा भाग म्हणून सध्याच्या योजना सुरु ठेवण्याचा मंत्रालयाचा प्रस्ताव आहे. भविष्यातील मागण्या पूर्ण करण्यासाठी जमिनीवरील संसाधने पुरेशी नसल्याने भारत महासागरातील संसाधनांचा प्रभावी आणि परिणामकारक वापर करण्यासाठी नील अर्थव्यवस्थेवर लक्ष केंद्रित करत आहे. यासाठी सागरी विज्ञान, तंत्रज्ञान विकास आणि सेवा पुरवण्याबाबत माहितीची आवश्यकता आहे. तसेच शाश्वत विकासासाठी महासागर, समुद्र आणि सागरी संसाधनांचा काळजीपूर्वक वापर करून संयुक्त राष्ट्राचें शाश्वत विकास उद्दिष्ट-१४ साध्य करण्यासंदर्भात तटीय संशोधन आणि सागरी जैव विविधता कार्यक्रम सुरु ठेवणे महत्वाचे आहे. ओ-स्मार्ट योजनेत याचा समावेश आहे. या योजनेत विकसित केले जाणारे महासागर सूचना सेवा आणि तंत्रज्ञान सागरी पर्यावरण क्षेत्रात काम करणाऱ्या अनेकांसाठी महत्वाचे आहे. त्सुनामी, वादळ यांसारख्या सागरी आपत्तींचा सामना प्रभावीपणे करण्यासाठी स्थापन करण्यात आलेली अत्याधुनिक पूर्वसूचना प्रणाली भारत आणि हिंद महासागर क्षेत्रातील देशांना चोवीस तास माहिती पुरवत आहे.
N.Sapre/S.Kane/P.Kor
पंतप्रधान कार्यालय
पंतप्रधानांची राष्ट्रपतींच्या पुत्राशी चर्चा; राष्ट्रपतींच्या प्रकृतीची केली विचारपूस
नवी दिल्ली, 26 मार्च 2021
पंतप्रधान नरेंद्र मोदी यांनी आज राष्ट्रपतींच्या पुत्राशी दूरध्ववनीवरुन संवाद साधला.पंतप्रधानांनी राष्ट्रपतींच्या प्रकृतीची विचारपूस करत त्यांना लवकर बरे वाटावे अशी सदिच्छा व्यक्त केली.
M.Chopade/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
विज्ञान आणि तंत्रज्ञान मंत्रालय
विज्ञान तंत्रज्ञान विभागाकडून आरोग्यसेवा स्टार्टअप तयार करण्यात पाठिंबा, कोविड-19 च्या निदानासाठी झटपट चाचणी
नवी दिल्ली, 6 एप्रिल 2020
आरोग्यसेवा क्षेत्रात काम करणारी पुण्यातील 'मोड्यूल इनोव्हेशन्स' नावाची स्टार्टअप कंपनी कोविड -19 च्या निदानासाठी 10 ते 15 मिनिटांची चाचणी तयार करत असून त्याला विज्ञान तंत्रज्ञान विभागाकडून अर्थसहाय्य मिळत आहे.
यूसेन्स  नावाचे याच कंपनीचे प्रमुख उत्पादन असून त्यातील पूर्वसिद्ध संकल्पनेचा वापर करून आता ही कंपनी nCoVSENSEs  तयार करत आहे. कोविड-19 चा सामना करताना मानवी शरीरात तयार होणाऱ्या अँटीबॉडीज म्हणजेच, प्रतिपिंडांचा झटपट शोध घेण्यासाठी याचा उपयोग होईल.
सध्या भारत ज्या टप्प्यावर आहे, त्याचा विचार करता बहुसंख्यांच्या चाचण्या करणे, आता आत्यंतिक महत्त्वाचे आहे. या झटपट चाचणी साधनामुळे, रुग्णांमधील संसर्गाची खात्रीशीर निश्चिती करता येईल. तसेच, एखादा संसर्गित रुग्ण बरा झाला का, किंवा कसे, त्याचप्रमाणे, संसर्गाची स्थितीही समजू शकेल.
सध्याची रिअल टाइम रिव्हर्स ट्रान्सक्रिप्शन पोलीमेरास चेन रिऍक्शन  ही पद्धत सर्वोत्कृष्ट असली तरी ती महागडी व वेळखाऊ आहे, तसेच त्यासाठी विशिष्ट प्रशिक्षित मनुष्यबळाची गरज असते. तर या नवीन झटपट चाचणीमुळे या अडचणीवर कार्यक्षम पद्धतीने व कमी खर्चात तोडगा निघू शकतो.
“या चाचण्या म्हणजे, PCR वर आधारित खात्रीलायक तंत्राला पर्याय ठरू शकत नाहीत, हे खरे, मात्र प्रतिपिंडे शोधून काढण्यावर आधारित असणाऱ्या या चाचण्या बहुसंख्य लोकांच्या झटपट तपासण्या करण्यासाठी जगभर वापरात आहेत. संख्येने मर्यादित असणाऱ्या PCR यंत्रांवरील भार हलका होण्यास यामुळे मदत होते. तसेच, धोरणे ठरवणे, निर्णय घेणे अशा कामांनाही हे तंत्र सहाय्य्यभूत ठरते.”- असे मत, विज्ञान तंत्रज्ञान विभागाचे सचिव प्रा.आशुतोष शर्मा यांनी व्यक्त केले आहे.
मानवी शरीरात विषाणूजन्य संसर्गाचा शिरकाव होताच तयार होणाऱ्या IgG आणि IgM या प्रतिपिंडांचा शोध घेण्याच्या उद्दिष्टाने तयार केलेली ही nCoVSENSe चाचणी, ‘स्पाईक’ प्रथिनांविरोधात काम करते. त्यामुळे ती खासकरून कोविड-19 च्या निदानासाठी उपयुक्त ठरते.
येत्या 2 ते 3 महिन्यांत राष्ट्रीय पातळीवरील संस्थांकडून आवश्यक त्या परवानग्या मिळाल्यावर ही चाचणी प्रत्यक्षात उपयोगात आणण्याचा या कंपनीचा विचार आहे. या आजारातून लोक बरे झाले का, हे ठरवण्यासाठी भविष्यातही याचा उपयोग होऊ शकतो. विमानतळ, रेल्वेस्थानके, रुग्णालये, अशा अनेक ठिकाणी प्रवासी आणि रुग्णांच्या तपासणीसाठी हे वापरल्यास, भविष्यात पुन्हा संसर्ग उफाळण्याचा धोका आपण टाळू शकतो.
सदर तंत्रज्ञानाची व्यवहार्यता सिद्ध झाली आहे, तथापि, त्या उत्पादनाची उपयोगिता आणि स्पष्टीकरण देणारा प्रोटोटाईप अद्यापि बाकी आहे.
B.Gokhale/J.Waishampayan/P.Malandkar
(Visitor Counter : 156
ग्राहक व्यवहार, अन्न आणि सार्वजनिक पुरवठा मंत्रालय
ग्राहकांच्या ग्राहक तक्रार निवारणासाठी सरकारच्या विविध उपाययोजना
नवी दिल्ली, 26 जुलै 2019
केंद्रीय ग्राहक व्यवहार विभागाने सुरु केलेल्या राष्ट्रीय ग्राहक हेल्पलाईन क्रमांकावर दररोज अनेक तक्रारी येत असतात. यातल्या बहुतांश तक्रारींचे वेळेत निवारण केले जाते अशी माहिती ग्राहक व्यवहार अन्न आणि सार्वजनिक वितरण विभागाचे राज्यमंत्री रावसाहेब दानवे यांनी आज राज्यसभेत दिली. या तक्रार निवारणीचा दर 90 टक्के इतका आहे असेही त्यांनी सांगितले.
या विभागाने ग्राहकांचे प्रश्न सोडवण्यासाठी ही टोल फ्री हेल्पलाईन सुरु केली आहे. 1800-11-4000/14404 या क्रमांकावर ग्राहक फोन, एसएमएस किंवा ऑनलाईन पोर्टलच्या माध्यमातून तक्रार नोंदवू शकतात. या तक्रार निवारणासाठी संबंधित विभागांकडे पाठवल्या जातात. जर निश्चित काळात संबंधित कंपनीने तक्रार निवारण केले नाही तर ग्राहक मंचाकडे तक्रार नोंदवू शकतो असे दानवे यांनी सांगितले.
B.Gokhale/R.Aghor/P.Malandkar
(Visitor Counter : 72
वाणिज्य आणि उदयोग मंत्रालय
भारत- युके मुक्त व्यापार करारासाठीच्या चर्चेची पाचवी फेरी संपन्न
भारत आणि इंग्लंड  दरम्यानच्या मुक्त व्यापार करारासाठीच्या  चर्चेची पाचवी फेरी 29 जुलै 2022 रोजी संपली. वाटाघाटींमधे सहभागी अधिकार्यांनी समिश्र माध्यमातून या तांत्रिक चर्चेत भाग घेतला – काही पथके भारतात नवी दिल्ली इथल्या बैठकीत थेट सहभागी झाले तर बहुतांश अधिकाऱ्यांनी दूरदृश्य माध्यमातून भाग घेतला. वाटाघाटीच्या या फेरीसाठी 15 धोरण क्षेत्रांचा समावेश असलेल्या 85 स्वतंत्र सत्रांमध्ये मसुदा कराराच्या मजकूरावर तपशीलवार चर्चा करण्यासाठी दोन्ही बाजूंचे तांत्रिक तज्ज्ञ एकत्र आले. भारत आणि ब्रिटनचे अधिकारी ऑक्टोबर 2022 च्या अखेरीस आपल्या लक्ष्याच्या दिशेने अर्थात सर्वसमावेशक आणि संतुलित मुक्त व्यापार करारावरील बहुतांश चर्चा पूर्ण करण्यासाठी पूर्ण सत्रात काम करणार आहेत.
पर्यावरण, वन एवं जलवायु परिवर्तन मंत्रालय
प्लास्टिक प्रदूषणावरील ऐतिहासिक ठराव 175 देशांनी पाचव्या संयुक्त राष्ट्र पर्यावरण संमेलनात स्वीकारला
भारताने ठोस आणि प्रभावी उपाययोजना करून प्लास्टिक प्रदूषण संपवण्याचा प्रवास सुरू केला आहे: भूपेंद्र यादव
नवी दिल्ली, 3 मार्च 2022
प्लास्टिक प्रदूषण पर्यावरणासमोरचे जागतिक आव्हान म्हणून ओळखले जाते. 28 फेब्रुवारी 2022 ते 2 मार्च 2022 या कालावधीत नैरोबी येथे आयोजित पाचव्या संयुक्त राष्ट्र पर्यावरण सभेच्या  सत्रात, प्लास्टिक प्रदूषणा बाबत तीन मसुदा ठरावांचा विचार करण्यात आला. विचाराधीन मसुदा ठरावांपैकी एक भारताचा होता. भारताने सादर केलेल्या ठरावाच्या मसुद्यामध्ये देशांनी त्वरित सामूहिक कृती स्वेच्छेने करण्याचे आवाहन केले होते.
नवीन आंतरराष्ट्रीय कायदेशीर बंधनकारक करारासाठी आंतर-सरकारी वाटाघाटी समितीची स्थापना करून प्लास्टिक प्रदूषणावर जागतिक पावले उचलण्याच्या ठरावावर सहमती करण्यासाठी भारताने यूएनईए 5.2 मधील सर्व सदस्य राष्ट्रांशी रचनात्मकपणे सहभाग घेतला.
भारताच्या आग्रहास्तव, प्लास्टिक प्रदूषणावर उपाययोजना करताना राष्ट्रीय परिस्थिती आणि क्षमता हे तत्त्व विकसनशील देशांना त्यांच्या विकासाच्या मार्गावर चालण्याची परवानगी देण्यासाठी ठरावाच्या मजकुरात समाविष्ट केले गेले.
या टप्प्यावर, समितीच्या विचारविनिमयाच्या निकालाचा अंदाज घेत, उद्दिष्ट, व्याख्या, स्वरूपे आणि पद्धती विकसित करून आंतर-सरकारी वाटाघाटी समितीला अनिवार्य न करण्याबाबत भारताने भूमिका मांडली. प्लास्टिक प्रदूषणाला तात्काळ आणि निरंतर आधारावर त्यावर उपाययोजना करण्यासाठी देशांद्वारे तत्काळ सामूहिक स्वयंसेवी कृतींची तरतूद देखील समाविष्ट करण्यात आली होती.
प्रदीर्घ वाटाघाटीनंतर, 2 मार्च 2022 रोजी संपलेल्या यूएनईएच्या पाचव्या सत्रात स्वीकारल्या गेलेल्या “प्लास्टिक प्रदूषणाचा अंत: आंतरराष्ट्रीय कायदेशीर बंधनकारक साधनाकडे” या ठरावात भारताच्या मसुद्याच्या ठरावातील प्रमुख उद्दिष्टे पुरेशी समाविष्ट करण्यात आली. राष्ट्रीय परिस्थिती आणि क्षमतांचा आदर करत सामूहिक जागतिक कृतीसाठी सहमती दिल्याबद्दल हे सत्र लक्षात ठेवले जाईल.
175 देशांनी स्वीकारलेला हा ठराव, ऐतिहासिक असल्याचे केंद्रीय पर्यावरण, वने आणि हवामान बदल मंत्री भूपेंद्र यादव यांनी सांगितले. पंतप्रधान नरेंद्र मोदी यांच्या नेतृत्वाखाली भारताने ठोस आणि प्रभावीपणे प्लास्टिक प्रदूषण संपवण्याचा प्रवास सुरू केला आहे. प्लास्टिक पॅकेजिंगवर ईपीआरद्वारे उपाय तसेच कमी उपयुक्तता आणि उच्च कचरा क्षमता असलेल्या एकदाच-वापरल्या जाणाऱ्या प्लास्टिकच्या वस्तूंवर बंदी घालणे अशी पावले उचलण्यात आली आहेत, अशी माहितीही त्यांनी यावेळी दिली.R.Aghor/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 262